In nomine domini, amen. Anno incarnationis eiusdem M° CCC° XII° mense decembris, nos Euurardus li Caulez de Verranges et Margareta, eius uxor, notum facimus vniuersis quod nos scienter et prouide perpetuo vendimus et quittamus religiosis viris abbati et conuentui sancti Stephani dyuionensis pro se et suis successoribus dimidiam secturam prati sitam in praeria de Verranges es prez de maul biez, iuxta pratum prioris de Thardo et partitur cum dictis emptoribus, precio quadraginta solidorum turonensium duplicium nobis a dictis religiosis in pecunia numerata solutorum, quare tenemur ex pacto et promittimus per iuramenta nostra super sancta Dei euuangelia corporaliter prestita et sub obligatione omnium bonorum nostrorum dictam dimidiam secturam prati a nobis venditam libere ab omni onere seruitutis dictis religiosis et suis successoribus contra omnes in iudicio et extra nostris propriis sumptibus perpetuo garantire, deffendere et in pace tenere, nec non facere et prestare quicquid in causa euictionis debet fieri et prestari. Renunciamus siquidem in hoc facto exceptionibus dicte venditionis legittime non facte, non numerate et non habite pecunie supradicte, spei future numerationis et habitionis. Et uolumus nos compelli, etc. In quorum testimonium, etc. Actum anno et mense predictis.